9 งูเห่า อนค. ย้ายไปอยู่ ภูมิใจไทย แล้ว กิตติชัย ยัน อยากทำการเมืองสร้างสรรค์
9 ส.ส. อดีตพรรคอนาคตใหม่ที่มีข่าวจะย้ายพรรคใหม่ ได้ย้ายไปพรรคภูมิใจไทยแล้วทั้งหมดวิรัช พันธุมะผล ระบุ สนิทหัวหน้าพรรคมานาน ด้านกิตติชัย เรืองสวัสดิ์ ส.ส. อนค. ฉะเชิงเทรา ยัน เลือกโอกาสทำให้ฉะเชิงเทราพัฒนา อยากทำการเมืองสร้างสรรค์25 ก.พ. 2563 สืบเนื่องจากกระแสการย้ายพรรคของสมาชิกสภาผู้แทนราษฎรที่สังกัดอดีตพรรคอนาคตใหม่ (อนค.) ที่เพิ่งถูกคำวินิจฉัยศาลรัฐธรรมนูญยุบพรรคไป รายงานเอกสารของพรรคภูมิใจไทย ลงวันที่ 25 ก.พ. 63 ว่าเมื่อ 24 ก.พ. 2563 ส.ส. สังกัดพรรค อนค. ได้สมัครเข้าเป็นสมาชิกพรรคภูมิใจไทยแล้วดังนี้ 1.วิรัช พันธุมะผล ส.ส.บัญชีรายชื่อ 2.ฐิตินันท์ แสงนาค ส.ส.ขอนแก่น เขต 1 3. กฤติเดช สันติวชิระกุล ส.ส. แพร่ เขต 2 4.กิตติชัย เรืองสวัสดิ์ ส.ส.ฉะเชิงเทรา เขต 1 5.ร.ต.ต.มณฑล โพธิ์คาย ส.ส.กทม เขต 10 6. อนาวิล รัตนสถาพร ส.ส.ปทุมธานี เขต 3 7.เอกการ ซื่อทรงธรรม ส.ส.แพร่ เขต 1 8.โชติพิพัฒน์ เตชะโสภณมณี ส.ส.กทม. เขต 23 9.สำลี รักสุทธี ส.ส.บัญชีรายชื่อวันนี้ (25 ก.พ.) เฟสบุ๊คเพจ ส.ส. แบบแบ่งเขต จ.ฉะเชิงเทรา อดีต อนค. ได้โพสท์ในทำนองว่ากำลังย้ายไปพรรคหนึ่งโพสท์ระบุกล่าวยืนยันว่าจะทำงานเพื่อผลประโยชน์ส่วนรวมและศรัทธาในระบอบประชาธิปไตยเสมอ เข้าใจบริบททางการเมืองอันโหดร้ายและไม่อยากให้ความขัดแย้งมาส่งผลกระทบต่อการพัฒนาต่างๆ ของ จ.ฉะเชิงเทรายืนยันการทำการเมืองแบบสร้างสรรค์และทำตามมติพรรคมาโดยตลอดจนถึงนาทีสุดท้ายที่ไม่มีพรรคจึงตัดสินใจอันยากเย็นในครั้งนี้เพื่อต่อรองและทำประโยชน์ให้ จ.ฉะเชิงเทราให้ได้มากที่สุดผมขอน้อมรับ คำติชม คำปรามาส ไว้เพียงแต่ผู้เดียว และผมจะตั้งใจทำหน้าที่ให้ดีที่สุดครับ เพื่อจังหวัดฉะเชิงเทรา#กราบขอโทษทุกๆท่านในการตัดสินใจครั้งนี้ขอขอบคุณในความเข้าใจและไม่เข้าใจ รวมถึงการกระทำที่ทำให้ท่านผิดหวังและไม่ผิดหวัง ซึ่งทุกๆท่านสามารถแนะนำ การผลักดันการพัฒนาเมืองฉะเชิงเทรา ได้เหมือนเดิมครับกิตติชัย เรืองสวัสดิ์ สมาชิกสภาผู้แทนราษฎร จังหวัดฉะเชิงเทรา พรรค (กำลังอยู่ในขั้นตอนการสมัคร) ด้วยความเคารพ ด้วยความจริงใจ และด้วยใจฐิติมา ฉายแสง อดีต ส.ส. จังหวัดฉะเชิงเทรา อดีตผู้สมัคร ส.ส. พรรคไทยรักษาชาติที่ถูกศาลรัฐธรรมนูญยุบพรรคไปก่อนหน้านี้ ที่เคยประกาศให้ประชาชนเทคะแนนให้กับกิตติชัย กล่าวกับว่า เสียใจอย่างมากที่กิตติชัยหันไม่เลือกอยู่ฝั่งฝ่ายค้าน แต่ไปอยู่กับฝั่งรัฐบาล การอ้างว่าการเมืองสร้างสรรค์ อยากพัฒนาจังหวัดนั้นฟังไม่ขึ้นวันเดียวกันนี้ รายงานว่า วิรัช พันธุมะผล ส.ส. บัญชีรายชื่อ อดีตพรรค อนค. พร้อมศรีนวล บุญลือ ส.ส. เชียงใหม่ พรรคภูมิใจไทย (ภท.) มารอรับอนุทิน ชาญวีรกูล หัวหน้าพรรคภูมิใจไทยที่รัฐสภา วิรัชระบุว่าได้สมัครเป็นสมาชิกพรรคภูมิใจไทยเรียลร้อยตั้งแต่ 24 ก.พ. แล้ว หลังได้รับการทาบทามและชักชวนจากอนุทินให้มาร่วมพรรค ส่วนตัวมีความสนิทสนมและเคยร่วมงานกับหัวหน้าพรรคมากว่า 25 ปี และไม่ทราบว่า ส.ส. อนค. คนอื่นจะย้ายมาหรือไม่ศรีนวลกล่าวว่าไม่ได้ชักชวนอดีต ส.ส. ของ อนค. มาร่วมงานกับ ภท. แต่ก็มีคนมาสอบถามถึงการทำงานใน ภท. ซึ่งได้ชี้แจงไปว่าทำงานกันแบบครอบครัวเดียวกัน อบอุ่น ตั้งใจทำงานเพื่อประชาชนอนึ่ง เมื่อ 24 ก.พ. สื่อหลายสำนักรายงานว่าระหว่างที่มีการอภิปรายไม่ไว้วางใจ นายกรัฐมนตรีและคณะรัฐมนตรี ปรากฏว่า มี ส.ส. อดีตพรรคอนาคตใหม่ จำนวน 9 คน ไปนั่งอยู่ฝั่งเดียวกับที่นั่ง ส.ส.พรรคภูมิใจไทย รวมทั้งบางคนยังไปร่วมรับประทานอาหารกับพรรคภูมิใจไทย โดย ส.ส.ทุกคนได้ติดบัตรที่หน้าอก แต่ได้คว่ำบัตรปิดชื่อของตัวเองไว้ ประกอบด้วย1. โชติพิพัฒน์ เตชะโสภณมณี ส.ส.กทม. เขต 23 2.ร.ต.ต.มณฑล โพธิ์คาย ส.ส.กทม เขต10 3. สมเกียรติ ถนอมสินธุ์ ส.ส.กทม. เขต 21 4. เอกการ ซื่อทรงธรรม ส.ส.แพร่ เขต 1 5. อนาวิล รัตนสถาพร ส.ส.ปทุมธานี เขต 3 6. กิตติชัย เรืองสวัสดิ์ ส.ส.ฉะเชิงเทรา เขต 1 7. ฐิตินันท์ แสงนาค ส.ส.ขอนแก่น เขต 1 8. วิรัช พันธุมะผล ส.ส.บัญชีรายชื่อ และ 9. สำลี รักสุทธี ส.ส.บัญชีรายชื่อ
9 ส.ส. อดีตพรรคอนาคตใหม่ที่มีข่าวจะย้ายพรรคใหม่ ได้ย้ายไปพรรคภูมิใจไทยแล้วทั้งหมด วิรัช พันธุมะผล ระบุ สนิทหัวหน้าพรรคมานาน ด้านกิตติชัย เรืองสวัสดิ์ ส.ส. อนค. ฉะเชิงเทรา ยัน
กิตติชัย เรืองสวัสดิ์,วิรัช พันธุมะผล,ยุบพรรคอนาคตใหม่,ฐิตินันท์ แสงนาค,กฤติเดช สันติวชิระกุล,ร.ต.ต.มณฑล โพธิ์คาย,อนาวิล รัตนสถาพร,เอกการ ซื่อทรงธรรม,โชติพิพัฒน์ เตชะโสภณมณี,สำลี รักสุทธี